Ο **Ντένις Μίκε Σρέντερ** (γερμανικά: Dennis Mike Schröder, Γερμανική προφορά: [ˈʃʀøːdɐ]) (γενν. 15 Σεπτεμβρίου 1993) είναι Γερμανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τους Τορόντο Ράπτορς. Είναι ο ιδιοκτήτης της γερμανικής Μπάσκετμπαλ Λέβεν Μπράουνσβαϊγκ, ομάδας της πατρίδας του και είναι ο πλειοψηφικός μέτοχος της ομάδας από το 2018.

Σταδιοδρομία σε συλλόγους
-------------------------

### Φάντομς Μπράουνσβαϊγκ (2010–2013)

Ο Σρέντερ ξεκίνησε να παίζει επαγγελματικά το 2010 για την ΣΓ Μπράουνσβαϊγκ, θυγατρική ομάδα της Φάντομς Μπράουνσβαϊγκ. Στην πρώτη του σεζόν με την ΣΓ Μπράουνσβαϊγκ, είχε κατά μέσο όρο 7,8 πόντους, 2,1 ασίστ και 1,6 ριμπάουντ ανά παιχνίδι στη 2η Κατηγορία Γερμανίας. Τη σεζόν 2011–12 βελτιώθηκε σημαντικά, έχοντας κατά μέσο όρο 17,8 πόντους και 6,7 ασίστ σε 23 παιχνίδια της κανονικής περιόδου. Η ομάδα του πήγε στα πλέι οφ, όπου είχε μέσο όρο 18,8 πόντους και 5,1 ασίστ σε 4 παιχνίδια. Την ίδια σεζόν, έπαιξε επίσης 30 παιχνίδια για τη Φάντομς Μπράουνσβαϊγκ στο Πρωτάθλημα Γερμανίας, με μέσο όρο 2,3 πόντους, 0,7 ασίστ και 0,8 ριμπάουντ σε περίπου 8 λεπτά ανά αγώνα.

Τη σεζόν 2012–13, έπαιξε 32 παιχνίδια για τη Φάντομς Μπράουνσβαϊγκ, με μέσο όρο 12 πόντους, 3,2 ασίστ και 2,5 ριμπάουντ σε 25 λεπτά ανά αγώνα. Για τη σεζόν, ονομάστηκε ο Πιο Βελτιωμένος Παίκτης του πρωταθλήματος, καθώς και ο Καλύτερος Νεαρός Γερμανός Παίκτης.

Το 2013, ανακοινώθηκε πως ο Σρέντερ θα παίξει στο Nike Hoop Summit του 2013 για την Παγκόσμια Ομάδα. Πριν παίξει επίσημα στο Nike Hoop Summit, ο Σρέντερ αποφάσισε να δηλώσει συμμετοχή στο NBA Ντραφτ του 2013. Στις 20 Απριλίου 2013, ο Σρέντερ οδήγησε την ομάδα του στη νίκη με 112–98. Ολοκλήρωσε με 18 πόντους, 6 ασίστ και 2 ριμπάουντ σε 29 λεπτά.

### Ατλάντα Χοκς (2013–2018)

 Ο Σρέντερ με τους Χοκς το 2015
Στις 27 Ιουνίου 2013, ο Σρέντερ επιλέχθηκε από τους Ατλάντα Χοκς με την 17η συνολική επιλογή στο NBA Ντραφτ του 2013. Στις 11 Ιουλίου 2013 υπέγραψε με τους Χοκς. Συγκρίθηκε με τον Ραζόν Ρόντο για το στυλ παιχνιδιού του και τα μεγάλα χέρια του. Μπήκε στη σεζόν ως δεύτερος πόιντ γκαρντ των Χοκς, ακριβώς πίσω από τον Τζεφ Τιγκ. Ο Σρέντερ ήταν υπεύθυνος για συχνά λάθη στις αρχές της σεζόν, και ως αποτέλεσμα, τα λεπτά του μειώθηκαν ανάλογα, με τον Σέλβιν Μακ να αναλαμβάνει τον ρόλο του δεύτερου πόιντ γκαρντ. Πέρασε χρόνο στην NBA Development League τον Δεκέμβριο, με τους Μπέικερσφιλντ Τζαμ και ολοκλήρωσε τη rookie σεζόν του παίζοντας σε μόλις 49 παιχνίδια για τους Χοκς, με 3,7 πόντους σε 13,1 λεπτά ανά παιχνίδι.

Στις 22 Δεκεμβρίου 2014, ο Σρέντερ σημείωσε 22 πόντους (ρεκόρ καριέρας) σε μια νίκη με 105–102 επί των Ντάλας Μάβερικς. Ο Σρέντερ συμμετείχε στο Rising Stars Challenge στις 13 Φεβρουαρίου 2015, καταγράφοντας 13 πόντους, 9 ασίστ και 3 κλεψίματα στη νίκη της Team World με 121–112 επί της Team USA. Η απόδοσή του εγκωμιάστηκε από τους αναλυτές του ESPN, καθώς έμοιαζε με «νεαρό Τόνι Πάρκερ». Στις 15 Μαρτίου 2015, είχε 24 πόντους και 10 ασίστ στη νίκη με 91–86 επί των Λος Άντζελες Λέικερς. Ο Σρέντερ είχε μια «χρονιά ξεπετάγματος» το 2014–15, αυξάνοντας τους μέσους όρους του σε 10,0 πόντους και 4,1 ασίστ σε 19,7 λεπτά ανά παιχνίδι, εμφανιζόμενος σε 77 αγώνες κανονικής περιόδου.

Ο Σρέντερ συνέχισε να είναι ο δεύτερος πόιντ γκαρντ, πίσω από το Τιγκ το 2015–16, κάνοντας μόλις 6 εκκινήσεις σε 80 αγώνες. Είχε μέσο όρο 11,0 πόντους και 4,4 ασίστ σε 20,3 λεπτά ανά παιχνίδι, σουτάροντας με 42% εντός πεδιάς και 32% από το τρίποντο, με αποτέλεσμα οι αμυντικοί να τον αφήνουν συχνά να σουτάρει για τρεις πόντους. Στις 20 Φεβρουαρίου 2016, κατέγραψε 25 πόντους και 10 ασίστ σε μια ήττα με 117–109 στην παράταση από τους Μιλγουόκι Μπακς. Στο 1ο Παιχνίδι της σειράς πλέι οφ του δεύτερου γύρου των Χοκς εναντίον των Κλίβελαντ Καβαλίερς, ο Σρέντερ σημείωσε 27 πόντους, σε μια ήττα με 104–93.

Στις 26 Οκτωβρίου 2016, ο Σρέντερ υπέγραψε νέο τετραετές συμβόλαιο αξίας 70 εκ. $ με τους Χοκς. Πήρε τα ηνία ως βασικός πόιντ γκαρντ των Χοκς το 2016–17 μετά την ανταλλαγή του Τιγκ στους Ιντιάνα Πέισερς. Στις 8 Νοεμβρίου 2016, ο Σρέντερ σημείωσε το ρεκόρ καριέρας με 28 πόντους σε μια νίκη με 110–106 επί των Κλίβελαντ Καβαλίερς. Στις 30 Νοεμβρίου 2016, σημείωσε 14 από τους 31 πόντους του στο τέταρτο δεκάλεπτο της ήττας των Χοκς με 109–107 από τους Φοίνιξ Σανς. Στις 9 Δεκεμβρίου 2016, σημείωσε νέο ρεκόρ καριέρας με 33 πόντους, σε μια νίκη με 114–110 επί των Μιλγουόκι Μπακς. Στο 5ο Παιχνίδι της σειράς πλέι οφ του πρώτου γύρου των Χοκς εναντίον των Ουάσιγκτον Γουίζαρντς, ο Σρέντερ ηγήθηκε των Χοκς με 29 πόντους σε μια ήττα 103–99.

Στις 23 Δεκεμβρίου 2017, ο Σρέντερ σημείωσε 33 πόντους, συμπεριλαμβανομένων 27 στο δεύτερο ημίχρονο, για να βοηθήσει τους Χοκς να νικήσουν τους Ντάλας Μάβερικς με 112–107. Στις 12 Ιανουαρίου 2018, σημείωσε 34 πόντους (ρεκόρ καριέρας) σε μια ήττα με 110–105 από τους Μπρούκλιν Νετς. Στις 20 Μαρτίου 2018, σημείωσε νέο ρεκόρ καριέρας με 41 πόντους, σε μια νίκη 99–94 επί των Γιούτα Τζαζ.

### Οκλαχόμα Σίτι Θάντερ (2018–2020)

Στις 25 Ιουλίου 2018, ο Σρέντερ ανταλλάχθηκε στους Οκλαχόμα Σίτι Θάντερ σε μια συμφωνία τριών ομάδων που αφορούσε τους Χοκς και τους Φιλαδέλφεια 76ερς. Στην πρώτη του σεζόν στους Θάντερ, ήταν ο έκτος παίκτης της ομάδας, ερχόμενος από τον πάγκο πίσω από τον σούπερ σταρ Ράσελ Ουέστμπρουκ. Στο ντεμπούτο του για τους Θάντερ στην έναρξη της σεζόν στις 16 Οκτωβρίου, ο Σρέντερ κατέγραψε 21 πόντους, 8 ριμπάουντ, 6 ασίστ και 3 κλεψίματα σε μια ήττα με 108-100 από τους Γκόλντεν Στέιτ Ουόριορς. Στις 7 Νοεμβρίου, σημείωσε τους 28 πόντους (ρεκόρ σεζόν) σε μια νίκη με 95–86 επί των Κλίβελαντ Καβαλίερς. Στις 21 Νοεμβρίου, σκόραρε 32 πόντους σε μια νίκη με 123–95 επί των Ουόριορς. Την 1η Φεβρουαρίου 2019, σκόραρε 24 από τους 28 πόντους του στο δεύτερο δεκάλεπτο της νίκης των Θάντεερ με 118–102 επί των Μαϊάμι Χιτ. Στις 3 Μαρτίου, κατέγραψε 17 πόντους και 11 ριμπάουντ (ρεκόρ καριέρας) σε μια νίκη με 99–95 επί των Μέμφις Γκρίζλις. Η δεύτερη σεζόν του με την ομάδα τον είδε ξανά στο ρόλο του έκτου παίκτη, αυτή τη φορά πίσω από τον βετεράνο All-Star Κρις Πωλ. Ο Σρέντερ ηγήθηκε του πρωταθλήματος στο σκοράρισμα από παίκτες πάγκου με 18,9 πόντους ανά παιχνίδι. Τερμάτισε δεύτερος, πίσω από τον Μόντρεζλ Χάρελ, στην ψηφοφορία για τον Έκτο Παίκτη της Χρονιάς στο NBA.

### Λος Άντζελες Λέικερς (2020–2021)

Στις 18 Νοεμβρίου 2020, ο Σρέντερ ανταλλάχθηκε στους Λος Άντζελες Λέικερς με αντάλλαγμα τον Ντάνι Γκριν και τα δικαιώματα του Τζέιντεν ΜακΝτάνιελς. Στις 22 Δεκεμβρίου 2020, ο Σρέντερ έκανε το ντεμπούτο του για τους Λέικερς, καταγράφοντας 14 πόντους, 12 ριμπάουντ και 8 ασίστ, σε μια ήττα με 116–109 από τους Λος Άντζελες Κλίπερς. Στα τέλη Μαρτίου 2021, απέρριψε την προσφορά επέκτασης συμβολαίου των Λέικερς για τέσσερα χρόνια, αξίας 84 εκατομμυρίων δολαρίων, για να επιδιώξει μια μεγαλύτερη συμφωνία εκτός σεζόν ως ελεύθερος παίκτης χωρίς περιορισμούς. Έμεινε εκτός αγώνων δύο φορές κατά τη διάρκεια της σεζόν λόγω των υγειονομικών πρωτοκόλλων για τον COVID-19, συμπεριλαμβανομένης της απουσίας από 7 αγώνες στα τέλη της σεζόν. Ο Σρέντερ ξεκίνησε ως βασικός σε 61 αγώνες κατά τη διάρκεια της κανονικής περιόδου, με μέσο όρο 15,4 πόντους και 5,8 ασίστ ανά παιχνίδι και σουτάροντας 43,7% σουτ εντός πεδιάς και 33,5% στο τρίποντο. Τα νούμερά του έπεσαν στα πλέι οφ στους 14,3 πόντους και 2,8 ασίστ ενώ σούταρε 40,3% εντός πεδιάς και 31,9% από το τρίποντο, και οι Λέικερς αποκλείστηκαν στους έξι αγώνες από τους Φοίνιξ Σανς. Κατά τη διάρκεια της προετοιμασίας, οι Λέικερς απέκτησαν με ανταλλαγή τον πόιντ γκαρντ Ράσελ Γουέστμπρουκ, σηματοδοτώντας ότι οι Λέικερς θα προχωρούσαν χωρίς τον Σρέντερ.

### Μπόστον Σέλτικς (2021–2022)

Στις 13 Αυγούστου 2021, ο Σρέντερ υπέγραψε μονοετές συμβόλαιο ύψους 5,9 εκατομμυρίων δολαρίων με τους Μπόστον Σέλτικς. Οι Σέλτικς, οι οποίοι είχαν αποχωριστεί πρόσφατα τον βασικό γκαρντ Κέμπα Γουόκερ μέσω ανταλλαγής νωρίτερα κατά τη διάρκεια της προετοιμασίας, αναζητούσαν βάθος στο ρόστερ τους και ο Σρέντερ ταίριαζε σε πολύ μειωμένη τιμή από τις αρχικές του συνομιλίες για επέκταση με τους Λέικερς τη σεζόν 2020-21. Ο Σρέντερ επέλεξε να φορέσει το νούμερο 71 με τους Σέλτικς, καθώς το συνηθισμένο του νούμερο, το 17, είχε αποσυρθεί από τους Σέλτικς προς τιμήν του Τζον Χάβλιτσεκ. Έγινε μόνο ο τέταρτος παίκτης στην ιστορία του πρωταθλήματος που φόρεσε το νούμερο 71 και ο πρώτος μετά τον ΜακΚόι ΜάκΛεμορ το 1965.

### Χιούστον Ρόκετς (2022)

Στις 10 Φεβρουαρίου 2022, ο Σρέντερ ανταλλάχθηκε, μαζί με τους Ενές Καντέρ και Μπρούνο Φερνάντο, στους Χιούστον Ρόκετς, σε αντάλλαγμα για τον Ντάνιελ Τάις. Στις 29 Μαρτίου, ο Σρέντερ αποκλείστηκε για το υπόλοιπο της σεζόν λόγω τραυματισμού στον ώμο.

### Λος Άντζελες Λέικερς (2022–2023)

Στις 16 Σεπτεμβρίου 2022, οι Λος Άντζελες Λέικερς υπέγραψαν τον Σρέντερ με συμβόλαιο ενός έτους.

### Τορόντο Ράπτορς (2023–σήμερα)

Στις 12 Ιουλίου 2023, ο Σρέντερ συμφώνησε να υπογράψει διετές συμβόλαιο 26 εκατομμυρίων δολαρίων με τους Τορόντο Ράπτορς.

Εθνική ομάδα
------------

 Ο Σρέντερ με τη Γερμανία το 2014
Ο Σρέντερ υπήρξε μέλος των εθνικών Γερμανίας Κ18 και Κ20 ετών. Έπαιξε στο Ευρωπαϊκό Πρωτάθλημα Κ20 του 2012, όπου βοήθησε την ομάδα να φτάσει στην 5η θέση, έχοντας κατά μέσο όρο 6,1 πόντους, 2 ασίστ και 1,8 ριμπάουντ σε 14,6 λεπτά ανά αγώνα. Στις 27 Ιουλίου 2014, έκανε το ντεμπούτο του για την Εθνική Γερμανίας ανδρών σε έναν αγώνα εναντίον της Φινλανδίας.

Ο Σρέντερ αγωνίστηκε στο Ευρωμπάσκετ 2015, στη φάση των ομίλων που φιλοξενήθηκε στο Βερολίνο. Η Γερμανία δεν προκρίθηκε στη φάση των νοκ-άουτ και τερμάτισε στην 18η θέση της τελικής κατάταξης.

Επέστρεψε για το Ευρωμπάσκετ 2017, οδηγώντας τη Γερμανία στα προημιτελικά και έχοντας κατά μέσο όρο 23,7 πόντους ανά αγώνα.

Ο Σρέντερ είχε εκφράσει την επιθυμία να παίξει για τη Γερμανία στους Ολυμπιακούς Αγώνες του 2020, ωστόσο, η Γερμανική Ομοσπονδία Καλαθοσφαίρισης δεν μπόρεσε να καλύψει τις απαιτήσεις οικονομικής ασφάλισης της ομάδας του.

Επέστρεψε στο Ευρωμπάσκετ 2022 και οδήγησε τη Γερμανία στην 3η θέση. Ονομάστηκε στην Κορυφαία Πεντάδα της διοργάνωσης. Η πορεία περιλάμβανε μια περίφημη νίκη επί της Ελλάδας στα προημιτελικά, η οποία είχε στο ρόστερ τον Γιάννη Αντετοκούνμπο. Ο Σρέντερ είχε μέσο όρο 19,6 πόντους και 7,1 ασίστ ανά αγώνα.

Προσωπική ζωή
-------------

Ο πατέρας του Σρέντερ είναι Γερμανός και η μητέρα του από τη Γκάμπια. Δήλωσε ότι άρχισε να επικεντρώνεται στην καριέρα του στο μπάσκετ μετά τον θάνατο του πατέρα του το 2009. Αυτός και ο αδερφός του ασχολήθηκαν έντονα με το σκέιτμπορντινγκ, μέχρι που ο Ντένις ανακάλυψε το μπάσκετ σε ηλικία 11 ετών. Ο Σρέντερ έχει επίσης μια μικρότερη αδερφή.

Ο Σρέντερ έγινε γνωστός για το «σήμα κατατεθέν» του μια ανοιχτόχρωμη ξανθιά γραμμή στα μαλλιά, που υιοθέτησε όταν έφυγε από τη Γερμανία για τις Ηνωμένες Πολιτείες. Είναι Μουσουλμάνος.

Διακρίσεις
----------

### Εθνική Γερμανίας

* Ευρωμπάσκετ:  2022

Παραπομπές
----------

1. ↑  *RealGM*. 26503. Ανακτήθηκε στις 4  Απριλίου 2022.
2. ↑  Timur Tinç (19 Ιανουαρίου 2019). «Im Namen des Vaters» (στα Γερμανικά). Ανακτήθηκε στις 24 Αυγούστου 2023.
3. ↑  German Wiktionary
4. ↑  «Dennis Schroder becomes sole owner of hometown club Braunschweig». *Eurohoops*. 22 Μαΐου 2020.
5. ↑  Crain, Nick. «OKC Thunder's Dennis Schroder Invests In His Former German Professional Team». *Forbes*.
6. ↑  «Stats 2011–12». Αρχειοθετήθηκε από το πρωτότυπο στις 7 Ιουλίου 2013. Ανακτήθηκε στις 25 Απριλίου 2013.
7. ↑  «Stats 2012–13». Αρχειοθετήθηκε από το πρωτότυπο στις 7 Ιουλίου 2013. Ανακτήθηκε στις 25 Απριλίου 2013.
8. ↑  «Shooting Star Dennis Schröder ist der "Most Improved Player" und der "Beste deutsche Nachwuchsspieler" (in German)». Αρχειοθετήθηκε από το πρωτότυπο στις 5 Ιουνίου 2013. Ανακτήθηκε στις 24 Απριλίου 2013.
9. ↑  «2013 Nike Hoop Summit Boxscore» (PDF). Αρχειοθετήθηκε από το πρωτότυπο (PDF) στις 24 Απριλίου 2013. Ανακτήθηκε στις 25 Απριλίου 2013.
10. ↑  «ATLANTA HAWKS SIGN DENNIS SCHRÖDER». National Basketball Association. 11 Ιουλίου 2013. Ανακτήθηκε στις 23 Δεκεμβρίου 2017.
11. 1 2  McGee, Adam (15 Ιουνίου 2014). «Atlanta Hawks: Dennis Schroder 2013–14 Season Review». *hoopshabit.com*. Ανακτήθηκε στις 23 Δεκεμβρίου 2017.
12. ↑  «Season Review: Dennis Schröder». National Basketball Association. Ανακτήθηκε στις 23 Δεκεμβρίου 2017.
13. ↑  «HAWKS ASSIGN DENNIS SCHRÖDER TO BAKERSFIELD JAM». National Basketball Association. 4 Δεκεμβρίου 2013. Ανακτήθηκε στις 23 Δεκεμβρίου 2017.
14. ↑  «HAWKS RECALL DENNIS SCHRÖDER FROM BAKERSFIELD JAM, ASSIGN JARED CUNNINGHAM». National Basketball Association. 16 Δεκεμβρίου 2013. Ανακτήθηκε στις 23 Δεκεμβρίου 2017.
15. ↑  «Dennis Schroder 2013–14 Game Log». *Basketball-Reference.com*. Αρχειοθετήθηκε από το πρωτότυπο στις 30 Μαρτίου 2018. Ανακτήθηκε στις 23 Δεκεμβρίου 2017.
16. ↑  «Hawks hold off Mavericks for fourth straight win». National Basketball Association. 22 Δεκεμβρίου 2014. Αρχειοθετήθηκε από το πρωτότυπο στις 21 Νοεμβρίου 2015. Ανακτήθηκε στις 23 Δεκεμβρίου 2017.
17. ↑  «World at USA». National Basketball Association. 13 Φεβρουαρίου 2015. Αρχειοθετήθηκε από το πρωτότυπο στις 8 Ιουλίου 2018. Ανακτήθηκε στις 23 Δεκεμβρίου 2017.
18. ↑  Rowland, Brad (13 Φεβρουαρίου 2015). «Dennis Schröder, World Team defeat U.S. team in Rising Stars Challenge». *peachtreehoops.com*. Ανακτήθηκε στις 23 Δεκεμβρίου 2017.
19. ↑  Haberstroh, Tom· Mazzeo, Mike (13 Φεβρουαρίου 2015). «All-Star Grades: Rising Stars». ESPN. Ανακτήθηκε στις 23 Δεκεμβρίου 2017.
20. ↑  «Hawks hold off Lakers 91–86». National Basketball Association. 15 Μαρτίου 2015. Αρχειοθετήθηκε από το πρωτότυπο στις 24 Δεκεμβρίου 2017. Ανακτήθηκε στις 23 Δεκεμβρίου 2017.
21. 1 2  Veasley, Phil (8 Ιουνίου 2016). «Hawks Player Season Review: Dennis Schroder». *atlsportshq.com*. Αρχειοθετήθηκε από το πρωτότυπο στις 26 Ιουλίου 2018. Ανακτήθηκε στις 23 Δεκεμβρίου 2017.
22. ↑  «Dennis Schroder 2014–15 Game Log». *Basketball-Reference.com*. Αρχειοθετήθηκε από το πρωτότυπο στις 30 Μαρτίου 2018. Ανακτήθηκε στις 23 Δεκεμβρίου 2017.
23. ↑  «Dennis Schroder 2015–16 Game Log». *Basketball-Reference.com*. Αρχειοθετήθηκε από το πρωτότυπο στις 30 Μαρτίου 2018. Ανακτήθηκε στις 23 Δεκεμβρίου 2017.
24. ↑  «Parker, Monroe help Bucks hold off Hawks in double overtime». ESPN. 20 Φεβρουαρίου 2016. Ανακτήθηκε στις 23 Δεκεμβρίου 2017.
25. ↑  «LeBron, Cavs hold off Hawks 104–93 in Game 1». ESPN. 2 Μαΐου 2016. Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 23 Δεκεμβρίου 2017.
26. ↑  «Hawks Sign Dennis Schröder To Contract Extension». National Basketball Association. 26 Οκτωβρίου 2016. Ανακτήθηκε στις 23 Δεκεμβρίου 2017.
27. ↑  Stein, Marc· Lowe, Zach (26 Οκτωβρίου 2016). «Sources: Dennis Schroder, Hawks agree to 4-year, $70M extension». ESPN. Ανακτήθηκε στις 23 Δεκεμβρίου 2017.
28. ↑  Huguley, Collin (3 Μαΐου 2017). «Atlanta Hawks 2016–2017 Season Review: Dennis Schroder». *soaringdownsouth.com*. Ανακτήθηκε στις 23 Δεκεμβρίου 2017.
29. ↑  «Schroder, Bazemore send Cavaliers to first loss». ESPN. 8 Νοεμβρίου 2016. Ανακτήθηκε στις 23 Δεκεμβρίου 2017.
30. ↑  «Knight scores 23, bench leads Suns to 109–107 win over Hawks». ESPN. 30 Νοεμβρίου 2016. Ανακτήθηκε στις 23 Δεκεμβρίου 2017.
31. ↑  «Schroder has career-high 33, Hawks rally past Bucks 114–110». ESPN. 9 Δεκεμβρίου 2016. Ανακτήθηκε στις 23 Δεκεμβρίου 2017.
32. ↑  «Home, sweet home: Beal, Wall lead Wizards past Hawks, 103–99». ESPN. 26 Απριλίου 2017. Ανακτήθηκε στις 27 Απριλίου 2017.
33. ↑  «Schroder scores 33, hits big 3 as Hawks beat Mavericks». ESPN. 23 Δεκεμβρίου 2017. Ανακτήθηκε στις 23 Δεκεμβρίου 2017.
34. ↑  «Dinwiddie takes charge in closing seconds, Nets beat Hawks». ESPN. 12 Ιανουαρίου 2018. Ανακτήθηκε στις 12 Ιανουαρίου 2018.
35. ↑  «Schroder scores career-high 41, Hawks end Jazz win streak». ESPN. 20 Μαρτίου 2018. Ανακτήθηκε στις 20 Μαρτίου 2018.
36. ↑  «Thunder Acquires Dennis Schröder and Timothé Luwawu-Cabarrot». National Basketball Association. 25 Ιουλίου 2018. Ανακτήθηκε στις 25 Ιουλίου 2018.
37. ↑  «Thunder vs. Warriors – Box Score». ESPN. 16 Οκτωβρίου 2018. Ανακτήθηκε στις 7 Νοεμβρίου 2018.
38. ↑  «Schroder scores 28 in place of Westbrook in 95–86 win». ESPN. 7 Νοεμβρίου 2018. Ανακτήθηκε στις 7 Νοεμβρίου 2018.
39. ↑  «Thunder vs. Warriors – Box Score». ESPN. 21 Νοεμβρίου 2018. Ανακτήθηκε στις 22 Νοεμβρίου 2018.
40. ↑  Gallo, Nick (21 Νοεμβρίου 2018). «Thunder Stuffs Warriors to Close Road Trip – OKC 123, GSW 95». National Basketball Association. Ανακτήθηκε στις 22 Νοεμβρίου 2018.
41. ↑  «Thunder win 7th straight, roll past Heat 118–102». ESPN. 1 Φεβρουαρίου 2019. Ανακτήθηκε στις 2 Φεβρουαρίου 2019.
42. ↑  «Westbrook helps Thunder rally for 99–95 win over Grizzlies». ESPN. 3 Μαρτίου 2019. Ανακτήθηκε στις 4 Μαρτίου 2019.
43. ↑  Mussatto, Joe (September 4, 2020). «OKC Thunder: Dennis Schröder finishes second for Sixth Man of the Year». *The Oklahoman*.. Ανακτήθηκε στις August 11, 2021.
44. ↑  Turner, Broderick (November 18, 2020). «Lakers pick Jaden McDaniels in draft to complete OKC trade». *Los Angeles Times*.. Ανακτήθηκε στις August 11, 2021.
45. ↑  Villanueva, Virgil (22 Δεκεμβρίου 2020). «Dennis Schroder, Montrezl Harrell provide silver lining to LA opening night loss to Clippers». *ClutchPoints*. Ανακτήθηκε στις 22 Δεκεμβρίου 2020.
46. 1 2  Turner, Broderick (June 4, 2021). «Dennis Schroder ready to run it back with Lakers despite playoff exit». *Los Angeles Times*.. Ανακτήθηκε στις August 11, 2021.
47. 1 2 3  Bontemps, Tim (August 10, 2021). «Sources: Boston Celtics, Dennis Schroder agree on 1-year, $5.9 million deal». *ESPN.com*.. Ανακτήθηκε στις August 11, 2021.
48. ↑  Turner, Broderick (May 15, 2021). «LeBron James, Anthony Davis return in Lakers' fourth straight win». *Los Angeles Times*.. Ανακτήθηκε στις May 21, 2021.
49. ↑  Roche, Conor (August 6, 2021). «Celtics, Dennis Schroder reportedly share a mutual interest in a deal». *Boston.com*.. Ανακτήθηκε στις August 11, 2021.
50. ↑  «Celtics Sign Dennis Schröder». *NBA.com*. 13 Αυγούστου 2021.
51. ↑  «Boston Celtics, Dennis Schroder agree on 1-year, $5.9 million deal». *ESPN*. 10 Αυγούστου 2021.
52. ↑  «Dennis Schröder Agrees to Deal With Celtics After Reportedly Rejecting Big Lakers Extension». *Sports Illustrated*.
53. ↑  «Dennis Schroder announces new Celtics jersey number».
54. ↑  «NBA & ABA Players Who Wore Uniform Number 71». *Basketball-Reference.com* (στα Αγγλικά). Sports Reference. Ανακτήθηκε στις 18 Νοεμβρίου 2021.
55. ↑  «Rockets Complete Four Player Trade with Boston». *NBA*. Ανακτήθηκε στις 10 Φεβρουαρίου 2022.
56. ↑  «Podcast: Rockets sit veterans for rest of season». *The Houston Chronicle*. Ανακτήθηκε στις 1 Απριλίου 2022.
57. ↑  «Free agent guard Dennis Schroder signs with Lakers». *NBA.com*. Ανακτήθηκε στις 16 Σεπτεμβρίου 2022.
58. ↑  «RAPTORS SIGN SCHRÖDER». *www.nba.com*. Ανακτήθηκε στις 12 Ιουλίου 2023.
59. ↑  Spiele von Denis Schroeder (10) (in γερμανική)
60. ↑  «Dennis SCHRODER (GER)'s profile». *FIBA EuroBasket 2017*.
61. ↑  «Dennis Schroder will not compete in the Olympics». 16 Ιουλίου 2021.
62. ↑  «Germany hold off Poland comeback to claim third place». *FIBA.basketball* (στα Αγγλικά). Ανακτήθηκε στις 19 Σεπτεμβρίου 2022.
63. ↑  «Willy Hernangomez earns TISSOT MVP award to lead TISSOT All-Star Five in Berlin». *FIBA.basketball* (στα Αγγλικά). Ανακτήθηκε στις 19 Σεπτεμβρίου 2022.
64. ↑  «Germany at the FIBA EuroBasket 2022». *FIBA.basketball* (στα Αγγλικά). Ανακτήθηκε στις 19 Σεπτεμβρίου 2022.
65. ↑  Germany, SPIEGEL ONLINE, Hamburg (January 2, 2013). «Basketball-Talent Schröder: Aus der Halfpipe in die Bundesliga – SPIEGEL ONLINE – Sport». *Der Spiegel*. .
66. ↑  «Inside The League 3: A TLN Exclusive Interview With Top Prospect Dennis Schröder». TheLeagueNews.us. Αρχειοθετήθηκε από το πρωτότυπο στις 23 Δεκεμβρίου 2014. Ανακτήθηκε στις 23 Δεκεμβρίου 2014.
67. ↑  Dennis Schröder (12 Δεκεμβρίου 2021). «VACATION VILLA! IS THAT HEIDI KLUM?». YouTube. Ανακτήθηκε στις 21 Δεκεμβρίου 2021.
68. ↑  Dawson, Brett (21 July 2018). «What to know about Dennis Schroder, luxury tax and the Thunder's busy trade week». *The Oklahoman*.. Ανακτήθηκε στις 18 November 2021.
69. ↑  Craft, Dorian (28 November 2019). «Dennis Schröder convinced teammate to get blonde streak». *OKC Thunder Wire* (USA Today).. Ανακτήθηκε στις 18 November 2021.
70. ↑  Forsberg, Chris (November 17, 2021). «Who's been Celtics' most impactful player in 2021-22? The answer might surprise you». *Yahoo!*. Αρχειοθετήθηκε από το πρωτότυπο στις 2021-11-19.. Ανακτήθηκε στις 18 November 2021.
71. ↑  Trister, Noah (December 15, 2015). «Muslim athletes in US hope for continued acceptance». Associated Press. Αρχειοθετήθηκε από το πρωτότυπο στις December 19, 2015.. Ανακτήθηκε στις February 8, 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντένις Σρέντερ** |

* Στατιστικά σταδιοδρομίας και πληροφορίες παίκτη από το
* Προφίλ στο fiba.basketball